## גמרא ע"ז (עד א)

אלו אסורין ואוסרין בכל שהו יין נסך ועבודת כוכבים ועורות לבובין ושור הנסקל ועגלה ערופה וציפורי מצורע ושער נזיר ופטר חמור ובב"ח ושעיר המשתלח וחולין שנשחטו בעזרה הרי אלו אסורין ואוסרין בכל שהוא. תנא מאי קחשיב, אי דבר שבמנין קחשיב ליתני נמי חתיכות נבילה, אי איסורי הנאה קא חשיב ליתני נמי חמץ בפסח, א"ר חייא בר אבא ואיתימא ר' יצחק נפחא האי תנא תרתי אית ליה, דבר שבמנין ואיסורי הנאה... וליתני ככרות של בעה"ב לענין חמץ בפסח, מאן שמעת דא"ל, ר"ע, הא תנא ליה התם ר"ע מוסיף אף ככרות של בעה"ב.

## רש"י (שם)

תרתי אית ליה דבר שבמנין ואיסורי הנאה- דאיכא תרתי לחשיבותא דחשיב איסור דידהו הוא דלא בטיל **אבל חמץ פרוסה בפסח הואיל ואין דרכו למנות בטיל ומשליך אחד מהן לנהר והשאר נותן לכלבו** וחתיכת נבילה אע"ג דדבר שבמנין הוא כיון דלאו איסור הנאה הוא בטלה ברובא וחדא שדי לכלבים ואינך שרו באכילה.

## תוספות (שם)

למעוטי דבר שבמנין ואין איסורי הנאה- לכאו' משמע דאתא למעוטי דלא הוי במשהו וא"כ פליגא הך דהכא לההיא דפ' גיד הנשה דקתני התם דחתיכת נבילה אינה בטלה משום דהוי דבר שבמנין אע"ג דלא הוי איסורי הנאה, וקשיא דא"כ ה"ל לתלמודא לאתויי מתני' דהתם ולמפרכה מיניה אההיא דהכא, לכך נ"ל למעוטי דקאמר הכא היינו דלא חשיב הכא דבר שבמנין ולא איסורי הנאה שלא ירד לשנות רק היכא דאיכא תרתי וכה"ג איכא פ"ק דב"ק למעוטי מסור ומפגל דהוי נמי פי' שלא ירד לשנותם אע"ג דמחייב עלייהו.

## רא"ש (ע"ז פ"ה סי' ל)

מתני' ואלו אסורין ואיסורן בכל שהן. יין נסך ועורות לבובין ועבודת כוכבים ושור הנסקל ועגלה ערופה וצפורי מצורע ושיער נזיר ופטר חמור ובשר בחלב וחולין שנשחטו בעזרה הרי אלו אסורין ואיסורן בכל שהוא. כל הני מילי בדבר יבש **ומשום חשיבותייהו לא בטילי כדקתני בגמרא דהוי דבר שבמנין**. גמ' תנא מאי קחשיב. אי דבר שבמנין קחשיב ליתני חתיכת נבילה. ואי איסורי הנאה קחשיב ליתני חמץ בפסח. א"ר חייא בר אבא ואי תימא ר' יצחק נפחא האי תנא תרתי אית ליה דבר שבמנין ואיסור הנאה. פרש"י וחמץ בפסח הואיל ואין דרכו למנות בטל ומשליך אחד מהם לנהר והשאר נותן לכלבו. וחתיכת נבילה אע"ג דדבר שבמנין הוא כיון דלא אסירא בהנאה בטלה ברובא. וחדא שדי לכלבא ואידך שרו באכילה, ולא ידענא למה לא יהא תערובת חמץ מותר אף באכילה. דהא דאמר חמץ במשהו היינו דבר לח המתערב דבמקום דהוה שאר איסורי בנותן טעם הוי חמץ במשהו אבל דבר יבש דבשאר איסורים חד בתרי בטל ה"ה בחמץ בפסח. וכן מוכח שמעתא כמו שאפרש. ולמאי דבעי רש"י להחמיר לאוסרו באכילה ה"ה נמי אסור בהנאה. ומה שפירש ומשליך אחד לא ידענא למה דתנן במסכת ערלה הערלה וכלאי הכרם עולין באחד ומאתים **וא"צ להרים**. והא דצריך להרים בתרומה היינו משום גזל השבט. ולפרש"י פליג האי תנא אתנא דפרק גיד הנשה דתנן גיד הנשה שנתבשל עם הגידין וכן חתיכה של נבילה ושל דג טמא שנתבשלה עם החתיכות בזמן שמכירה בנ"ט ואם לאו כולן אסורין ומפרש בגמ' משום דהויא חתיכה הראויה להתכבד לפני האורחים ואפי' באלף לא בטיל. וי"ל דלא פליג אלא דלא חשיב האי תנא אלא מידי דאית ביה תרתי והא דקאמר למעוטי ה"ק למעוטי דלא חשיב להו. וכה"ג קאמר בריש פ"ק דב"ק דקאמר מניינא דמתני' למעוטי דר' חייא ור' חייא למעוטי דר' אושעיא ולאו משום דפליג. ובסגנון זה פירש הראב"ד ז"ל והביא ראיה דלא פליגי אהדדי מהאי דתמורה פרק כל האסורין דפריך התם מ"ש לענין תערובת קדשים דתניא איסורי אכילה ואיסורי הנאה בהדי הדדי דהתם קתני רובע ונרבע דלאו איסורין נינהו ואיסורן בכל שהוא. אלמא כל איסורין שבמנין עושין תערובתן כיוצא בהן. ותערובת דחולין פסיק ותני איסורי אכילה לחוד ואיסורי הנאה לחוד. פי' דמתני' דהכא מתניי' בחולין ולא קתני אלא איסורי הנאה. ותירץ כי קאי בעבודת כוכבים משום דבעי לפרושי איסור יין נסך פריש נמי כל איסור הנאה דדמיין לה. כי קאי הכא משום דבעי פי' אתנן ומחיר מוקצה ונעבד פריש נמי כל האסורין למזבח דדמי להן. אלמא כי קתני הכא איסורי הנאה ה"ה איסור אכילה שדינן כן לעשות תערובתן כיוצא בהן בדבר שבמנין. וגרס נמי בירושלמי למה לא תנינן נבלה עמהן... ול"נ דהכלל אמר גם לענין חמץ בפסח ובתערובת חמץ דפסח שנתערב עם מינו מותר אפי' באכילה. **דלענין תערובת דיבש ביבש אין חילוק בין חמץ בפסח לשאר איסורין דלא החמירו חכמים לאוסרו במשהו אלא היכא דשאר איסורים בנ"ט וחמץ דמשום דלא בדילי אינשי מיניה אסור במשהו בלא נ"ט כשאר איסור**. אבל יבש ביבש אם אין דבר שבמנין כי היכי דבשאר איסור חד בתרי בטל ה"ה חמץ בפסח. וכן מוכחא כל הסוגיא דפריך אי איסור הנאה קחשיב ליתני נמי חמץ בפסח ומשני האי תנא תרתי אית ליה. ואע"ג דחמץ בפסח אסור בהנאה כיון שאין דבר שבמנין בטל ברוב. אלמא אין חילוק בין חמץ בפסח לשאר איסור יבש ביבש ולח בלח היכא דשייך ביה נתינת טעם. כי היכי דבשאר איסור הנאה שנתנו טעם בהיתר נאסר אף בהנאה דטעם כעיקר דאו' בין לאכילה בין להנאה וה"ה חמץ בפסח אפי' במשהו אסור בהנאה.

## שו"ע (יו"ד סי' קי סע' א)

דבר חשוב אוסר במינו בכל שהוא והם ז' דברים ואלו הם אגוזי פרך ורמוני בדן וחביות סתומות וחלפות תרדין וקלחי כרוב ודלעת יונית וככרות של בעה"ב. וכן בע"ח חשובים הם ואינם בטלים. אבל שאר דברים אע"פ שדרכן למנות הרי אלו עולים בשיעורן. הגה: וי"א דכל דבר שבמנין דהיינו שדרכו למנותו תמיד אינו בטל וכן נוהגין. הא דדבר חשוב אינו בטיל אינו אלא מדרבנן ואזלינן בספיקו לקולא. כל דבר שהוא חשוב אצל בני מקום מהמקומות כגון אגוזי פרך ורמוני בדן בא"י באותם הזמנים הוא אוסר בכל שהוא לפי חשיבותו באותו מקום ובאותו זמן, ולא הוזכרו אלו אלא לפי שהן אוסרים בכל שהן בכל מקום. וה"ה בכל כיוצא בהן בשאר מקומות.

## שו"ע (יו"ד סי' קא סע' א)

חתיכה הראויה להתכבד דינה כבריה דאפי' באלף לא בטלה. ואפי' אם היא אסורה בהנאה, כיון שאם תתבטל היתה מותרת וראויה להתכבד. הגה: ואפי' אינה אסורה מדרבנן, אינה בטילה.

## גמרא ביצה (ג ב)

דתנן מי שהיו לו חבילי תלתן של כלאי הכרם ידלקו, נתערבו באחרות ואחרות באחרות כולן ידלקו דברי ר"מ. וחכמים אומרים יעלו באחת ומאתים. שהיה ר"מ את שדרכו למנות מקדש, וחכמים אומרים אינו מקדש אלא ששה דברים בלבד. ר"ע אומר שבעה. ואלו הן אגוזי פרך ורמוני באדן וחביות סתומות וחלפי תרדין וקלחי כרוב ודלעת יונית, ר"ע מוסיף אף ככרות של בעה"ב. הראוי לערלה ערלה, הראוי לכלאי הכרם כלאי הכרם.

## רש"י (שם)

יעלו באחת ומאתים- אם נתערב אחד מהן במאתים של היתר **יעלה אחד מהן וידלק** והשאר מותרין וזה שיעור ביטול כלאים וערלה באחד ומאתים.

## משנה ערלה (פ"ב מ"א)

התרומה ותרומת מעשר של דמאי החלה והבכורים עולים באחד ומאה ומצטרפין זה עם זה וצריך להרים הערלה וכלאי הכרם עולים באחד ומאתים ומצטרפין זה עם זה וא"צ להרים ר"ש אומר אינן מצטרפין ר' אליעזר אומר מצטרפין בנותן טעם אבל לא לאסור.

## חידושי הרמב"ן (ע"ז שם ד"ה חבית)

ומש"כ רש"י ז"ל למעלה דחתיכת נבילה כיון דלאו איסורי הנאה היא בטלה ומשליך אחת מהן לכלבו ואידך שרו באכילה, תמהני עליו שכל איסורין שבטלו אינן צריכין להרים אותן חוץ מאיסורי מתנות כהונה כגון תרומה וחלה מפני גזל השבט, והכי איתא במשנת מס' ערלה.

## תוס' רי"ד (ע"ז שם מה"ק ד"ה האי תנא)

פירש המורה תרתי אית לי' דבר שבמנין ואיסורי הנאה דאיכא תרתי לחשיבותא דחשיב איסור דידהו הוא דלא בטיל אבל פרוסת חמץ בפסח הואיל ואין דרכו למנות בטל ומשליך אחד מהן לנהר והשאר נותן לכלבו וחתיכת נבלה אף על גב דדבר שבמנין הוא כיון דלאו איסורי הנאה הוא בטל' ברובא ושדי חדא לכלבי' ואינך שרי באכילה ואינו נ"ל מה שאמרו לגבי חמץ והשאר נותן לכלבו אלא אפילו באכילה שרי דכיון דבטל ברוב מה לי איסור הנאה מה לי איסור אכילה כי היכי דבטל איסור הנאה דידי' ואיסור אכילה דנבלה הה"נ בטל איסור אכילה דידי'. גם אינו נ"ל מה שאמר משליך אחד מהם לנהר או לכלבו אלא כיון דבטל ברוב הכל מותר דתנן בפר' ב' דערלה התרומה ותרומת מעשר של דמאי החלה והביכורים עולים באחד ומאה ומצטרפין זע"ז וצריך להרים הערלה וכלאי הכרם עולים באחד ומאתים ומצטרפין זע"ז וא"צ להרים ומקשה בירושלמי על התרומה דתנן צריך להרים והלא ערלה וכלאי הכרם איסורן חמיר ושנינו שא"צ להרימן אלא בטלין ופריק מש"ה צריך להרים משום גזל השבט פי' משום גזל הכהנים. שהתרומה צריך לתתה לכהנים אבל ערלה וכלאי הכרם דאין שם גזל בטל האיסור וא"צ להרים אלמא כל האיסורים שבתורה בטלים וא"צ להרים חוץ מתרומה מפני גזל הכהנים.

## חידושי הריטב"א (ע"ז שם)

גם מש"כ רש"י ז"ל ומשליך אחת מהן לכלבו והשאר מותר, זה אינו דבכל האיסורין כל שנתערב בדבר המבטלו הכל מותר וא"צ לסלק כלום, ולא אמרו כן אלא בתרומה ומעשרות מפני גזל השבט כדאיתא בירושלמי, וכן היא במשנת מסכת ערלה.

## בית יוסף (יו"ד סי' קט)

וכתב בהגהות שע"ד יראה דאע"ג דקי"ל דא"צ להשליך אחד אלא גבי תרומה מפני גזל כהן דוקא להשליך לאיבוד או לתת לגוי לא צריכים אבל להאכיל לשני בני אדם יש להחמיר דליכא פסידא כולי האי **והא דאמרינן לעיל דמהר"ם נתן אחד לגוי ולא רצה לסמוך על ביטול ברוב אפשר משום דהוא היה ת"ח וצדיק והיה נראה דרך גנאי שיזדמן שום אכילת איסור לפיהו** כדמפרשים התוס' גבי השתא בהמתן של צדיקים וכו' וכיון שרצה מהר"מ להחמיר ולהסיר אחד ולתלות ולומר שהוא האיסור והשאר כולם היתר לא נתן אותה חתיכה לישראל אחר שהיה נראה כמאכילו איסור ולא רצה לסמוך אשריותא דשני בני אדם דמ"מ היה הוא בספיקא כמו אידך ומ"מ הסומך על דברי רמב"ם ואשיר"י לאכלן כאחד לאדם אחד לא הפסיד עכ"ל.

## מרדכי (ביצה סי' תרמז)

גם מעשה בא לפניו על כרכשא אחת טרפה שנתערבה עם שאר כרכשות כשרות ומן הכשרות היו י"ב והשיב שהיא בטילה ברוב ואינה חתיכה ראויה להתכבד כדאיתא בנדרים ופ' בתרא דמעילה גבי הנודר מן הבשר דאכיל להו לאו בר איניש דאפי' אותם שאוכלין אותם אין אוכלים אותם כ"א ע"י מילוי ובמין במינו קי"ל דבטל ברוב. ובסה"מ פסק דא"צ לזרוק אחד מהן דדוקא בתרומה הוא מפני גזל השבט אבל לא באיסור אחר, ומיהו לא דמי לתרומה דהכל מעורב ביחד ואין יכול לאכול האיסור לבדו בלא תערובת חולין לכך א"צ להסירה כ"א מפני גזל השבט אך אם היו הכרכשות של הרבה בני אדם ודאי א"צ להשליך אחת מהן כי יש לתלות שכל א' לקח היתר.

## שו"ע (יו"ד סי' קט סע' א)

חתיכה שאינה ראויה להתכבד שנתערבה באחרות מין במינו יבש ביבש [הגה] דהיינו שאין נבלל והאיסור עומד בעצמו אלא שנתערב ואינו מכירו חד בתרי בטיל, ומותר לאכלן אדם אחד כל אחת בפני עצמה אבל לא יאכל שלשתם יחד. ויש מי שאוסר לאכלם אדם אחד אפי' זה אחר זה. הגה וכן יש לנהוג לכתח' ויש מחמירין להשליך אחד או ליתן לא"י ואינו אלא חומרא בעלמא.

## רי"ף (ע"ז לז א)

יי"נ ועבודת כוכבים ועורות לבובין ושור הנסקל ועגלה ערופה וצפורי מצורע ושער נזיר ופטר חמור ובשר בחלב וחולין שנשחטו בעזרה הרי אלו אסורין ואוסרין בכל שהן: וליתיה להאי כללא דקי"ל דחמץ בפסח אסור ואוסר בכל שהוא.